stanford-oval/wikipedia huggingface dataset:
ศูนย์อำนวยการบริหารจังหวัดชายแดนภาคใต้
ประวัติ > การจัดตั้งหน่วยงานใหม่

ในปี พ.ศ. 2547 ได้มีคำสั่งสำนักนายกรัฐมนตรี ที่ 69/2547 ลงวันที่ 24 มีนาคม พ.ศ. 2547 ลงนามโดยพลเอกชวลิต ยงใจยุทธ รองนายกรัฐมนตรี ผู้ปฏิบัติราชการแทนนายกรัฐมนตรีให้กองอำนวยการรักษาความมั่นคงภายใน จัดตั้งกองอำนวยการรักษาความมั่นคงภายใน ส่วนหน้าใช้ชื่อว่า “กองอำนวยการเสริมสร้างสันติสุขจังหวัดชายแดนภาคใต้” (กอ.สสส.จชต.) เป็นศูนย์ควบคุมและแกนหลักในการประสาน การปฏิบัติงานในจังหวัดชายแดนภาคใต้ และต่อมาได้มีคำสั่งสำนักนายกรัฐมนตรี ที่ 200/2548 ลงวันที่ 31 พฤษภาคม พ.ศ. 2548 จัดตั้งคณะกรรมการนโยบายเสริมสร้างสันติสุขจังหวัดชายแดนภาคใต้ (กสชต.) ขึ้นตรงต่อนายกรัฐมนตรี
ในปี พ.ศ. 2549 สืบเนื่องจากสถานการณ์ความไม่สงบในพื้นที่จังหวัดชายแดนภาคใต้เกิดขึ้นและดำเนินการอย่างต่อเนื่องและความรุนแรงของการก่อเหตุในช่วงแรกยังอยู่ในระดับต่ำ แต่สันนิษฐานว่า การปลูกฝังอุดมการณ์การปรับเปลี่ยน และการเตรียมจัดตั้งองค์กรใหม่ น่าจะอยู่ในช่วงแห่งการฝังตัว จนเมื่อวันที่ 4 มกราคม พ.ศ. 2547 ได้เกิดเหตุปล้นกองพันพัฒนาที่ 4 อำเภอเจาะไอร้อง และเกิดเหตุการณ์กรือเซะ เมื่อวันที่ 28 เมษายน พ.ศ. 2547 มีผู้เสียชีวิต 108 คน รวมทั้งเหตุการณ์ที่ตากใบ เมื่อวันที่ 25 ตุลาคม พ.ศ. 2547 มีผู้เสียชีวิต 85 คน ในวันที่ 1 พฤศจิกายน พ.ศ. 2549 จึงได้มีคำสั่งสำนักนายกรัฐมนตรี ที่ 207/2549 ในรัฐบาลของพลเอก สุรยุทธ จุลานนท์ จัดตั้งหน่วยงาน ศอ.บต. ขึ้นอีกครั้ง และได้แต่งตั้งให้นายพระนาย สุวรรณรัฐ ดำรงตำแหน่ง ผอ.ศอ.บต.
เมื่อวันที่ 9 พฤศจิกายน พ.ศ. 2552 คณะรัฐมนตรี มีมติเห็นชอบให้ภาณุ อุทัยรัตน์ ผู้ว่าราชการจังหวัดนครศรีธรรมราช เป็นรองปลัดกระทรวงมหาดไทย และผู้อำนวยการศูนย์อำนวยการบริหารจังหวัดชายแดนภาคใต้ (ผอ.ศอ.บต.)
ในปี พ.ศ. 2553 ได้มีพระราชบัญญัติการบริหารราชการจังหวัดชายแดนภาคใต้ พ.ศ. 2553 กำหนดให้มีคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) โดยมีนายกรัฐมนตรีเป็นประธาน และมีหน่วยงานสำนักงานคือ ศูนย์อำนวยการบริหารจังหวัดชายแดนภาคใต้ (ศอ.บต.) เป็นนิติบุคคล ไม่ขึ้นต่อสำนักนายกรัฐมนตรี กระทรวง ทบวง กรม อยู่ในบังคับบัญชาของนายกรัฐมนตรี
ต่อมาวันที่ 10 สิงหาคม พ.ศ. 2557 มีการประชุม คณะกรรมการที่ปรึกษาการบริหารและการพัฒนาจังหวัดชายแดนภาคใต้ตามคำสั่งหัวหน้าคณะรักษาความสงบแห่งชาติที่ 14/2559 เรื่อง คณะกรรมการที่ปรึกษาการบริหารและการพัฒนาจังหวัดชายแดนภาคใต้ โดยมีพลเอกกิตติ อินทสร เป็นประธานกรรมการ นายบัญญัติ จันทน์เสนะ เป็นรองประธานกรรมการ พลโทเรืองศักดิ์ สุวรรณนาคะ เป็นรองประธานกรรมการ นายศุภณัฐ สิรันทวิเนติ เป็นกรรมการและเลขานุการ นายสนั่น สนธิเมือง เป็นผู้ช่วยเลขานุการ
วันที่ 1 ตุลาคม พ.ศ. 2559 นายศุภณัฐ สิรันทวิเนติ ดำรงตำแหน่งเป็นผู้อำนวยการศูนย์อำนวยการบริหารจังหวัดชายแดนภาคใต้ รวมทั้งเป็นกรรมการและเลชานุการในคณะกรรมการที่ปรึกษาการบริหารและการพัฒนาจังหวัดชายแดนภาคใต้ตามคำสั่งหัวหน้าคณะรักษาความสงบแห่งชาติที่ 14/2559 นับเป็นผอ.ศอ.บต.คนแรกที่เป็นกรรมการและเลขานุการในคณะกรรมการที่เกี่ยวข้องกับการแก้ไขปัญหาความไม่สงบในชายแดนภาคใต้ของประเทศไทย
รายนามผู้บริหาร ศอ.บต.

| 0 | 1 | 2 |
| --- | --- | --- |
รายนามผู้อำนวยการ ศอ.บต.
| ลำดับ | นาม | วาระการดำรงตำแหน่ง |
| 1 | เจริญจิตต์ ณ สงขลา | พ.ศ. 2524 - พ.ศ. 2525 |
| 2 | อนันต์ อนันตกูล | พ.ศ. 2525 - พ.ศ. 2528 |
| 3 | ประกิต อุตตะโมต | พ.ศ. 2528 - พ.ศ. 2532 |
| 4 | วิโรจน์ ราชรักษ์ | พ.ศ. 2532 - พ.ศ. 2534 |
| 5 | นิพันธ์ บุญญภัทโร | พ.ศ. 2534 - พ.ศ. 2536 |
| 6 | วิสุทธิ์ สิงห์ขจรกุล | พ.ศ. 2536 - พ.ศ. 2540 |
| 7 | ไพฑูรย์ บุญวัฒน์ | 1 ต.ค. 2540 - 28 ธ.ค. 2540 |
| 8 | พลากร สุวรรณรัฐ | 29 ธ.ค. 2540 - พ.ศ. 2544 |
| 9 | บัญญัติ จันทน์เสนะ | พ.ศ. 2544 – พ.ศ. 2545 |
| 10 | พระนาย สุวรรณรัฐ | 1 พ.ย. 2549 – 5 พ.ย. 2552 |
| 11 | ภาณุ อุทัยรัตน์ | 6 พฤศจิกายน พ.ศ. 2552 – 29 ธันวาคม พ.ศ. 2553 |
รายนามเลขาธิการ ศอ.บต.
| ลำดับ | นาม | วาระการดำรงตำแหน่ง |
| 11 | ภาณุ อุทัยรัตน์ | พ.ศ. 2554 – 3 พฤศจิกายน พ.ศ. 2554 24 พฤษภาคม พ.ศ. 2557 – 27 มิถุนายน พ.ศ. 2557 (รักษาการ) 27 มิถุนายน พ.ศ. 2557 – 30 กันยายน พ.ศ. 2559 |
| 12 | พันตำรวจเอก ทวี สอดส่อง | 4 พฤศจิกายน พ.ศ. 2554 – 24 พฤษภาคม พ.ศ. 2557 |
| 13 | ศุภณัฐ สิรันทวิเนติ | 1 ตุลาคม พ.ศ. 2559 – 30 กันยายน พ.ศ. 2561 |
| 14 | พลเรือตรี สมเกียรติ ผลประยูร | 9 เมษายน พ.ศ. 2562 – 30 กันยายน พ.ศ. 2566 |
| 15 | พันตำรวจโท วรรณพงษ์ คชรักษ์ | 1 ตุลาคม พ.ศ. 2566 - ปัจจุบัน |
บทบาทหน้าที่

ศอ.บต.ก่อตั้งขึ้นตามคำสั่งสำนักนายกรัฐมนตรี ที่ 8/2524 ลงวันที่ 20 มกราคม พ.ศ. 2524 ต่อมาได้มีคำสั่งสำนักนายกรัฐมนตรี ที่ 56/2539 ลงวันที่ 23 เมษายน พ.ศ. 2539 กำหนดบทบาทให้ ศอ.บต. ทำหน้าที่คล้ายกับเป็นรัฐบาลส่วนหน้า มาตั้งหน่วยอำนวยการอยู่ในพื้นที่จังหวัดชายแดนภาคใต้ โดยจำลองหน่วยงานอำนวยการด้านแผนงาน แผนเงิน และแผนคน ของรัฐบาลกลางมาอยู่ด้วยกัน สามารถสรุปภารกิจของ ศอ.บต. ได้ 3 ประการ คือ
ระดมส่วนราชการและหน่วยงาน รัฐวิสาหกิจมาดำเนินการพัฒนา และแก้ไขปัญหาจังหวัดชายแดนภาคใต้ ให้สนองตอบนโยบายความมั่นคงแห่งชาติเกี่ยวกับจังหวัดชายแดนภาคใต้ โดยอาศัยระบบการประสานแผนเป็นเครื่องมือหลัก เพื่อแปรนโยบายสู่การปฏิบัติ รวมทั้งใช้ระบบการประสานงาน รวมทั้งดำเนินมาตรการ ต่าง ๆ เป็นเครื่องมือกำกับการดำเนินงานให้เป็นไปตามนโยบาย ฯ
ให้ความสำคัญกับข้าราชการและบุคลากรของรัฐ ซึ่งเป็นกลไกของรัฐในการดำเนินนโยบาย ศอ.บต. มีหน้าที่สรรหาข้าราชการที่ดีมาปฏิบัติงาน การพัฒนาข้าราชการให้มีความรู้ความเข้าใจ ในวิถีชีวิตของประชาชนและวิธีปฏิบัติงานที่เหมาะสม รวมทั้ง โยกย้ายข้าราชการที่ไม่ดีออกจากพื้นที่ ขณะเดียวกัน ข้าราชการที่ดีก็มีระบบบำเหน็จความชอบ เป็นขวัญกำลังใจ
ดำเนินภารกิจอื่นที่ได้รับมอบหมายจากคณะรัฐมนตรี นายกรัฐมนตรี โดยเฉพาะงานที่เกี่ยวกับสังคมจิตวิทยา
การดำเนินงานของ ศอ.บต. อาศัยหลักการการมีส่วนร่วมจากทุกฝ่าย ในการแก้ไขปัญหาจังหวัดชายแดนภาคใต้ จึงแต่งตั้งผู้นำท้องถิ่น ผู้นำศาสนา นักวิชาการ ผู้ทรงคุณวุฒิ และข้าราชการที่มีประสบการณ์เป็น คณะกรรมการที่ปรึกษา ศอ.บต. 2 คณะ และคณะกรรมการช่วยเหลือการดำเนินงานอีก 1 คณะ คือ
คณะกรรมการที่ปรึกษา ศอ.บต. ด้านการเมืองและการปกครอง
คณะกรรมการที่ปรึกษา ศอ.บต. ด้านเศรษฐกิจและสังคม
พศุตม์ บานแย้ม

| พศุตม์ บานแย้ม |
| --- | --- |
ชื่อเกิด: อาธิ บานแย้ม
เกิด: 3 พฤศจิกายน พ.ศ. 2525 (42 ปี) จังหวัดสมุทรสาคร ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักแสดง นายแบบ
ปีที่แสดง: พ.ศ. 2550−ปัจจุบัน
สังกัด: สถานีวิทยุโทรทัศน์ไทยทีวีสีช่อง 3 (2550–2559)
โทรทัศน์ทองคำ: นักแสดงสมทบชายยอดเยี่ยม พ.ศ. 2558 − บางระจัน พ.ศ. 2563 − เนื้อใน
พศุตม์ บานแย้ม (เกิด 3 พฤศจิกายน พ.ศ. 2525) ชื่อเล่น อาร์ต เป็นนักแสดงและนายแบบชาวไทย เริ่มเข้าสู่วงการจากการประกวด Male Star Challenge 2007 ซึ่งเป็นโครงการที่คัดเลือกนักแสดงหน้าใหม่ของช่อง 3จนได้เซ็นสัญญากับสถานีวิทยุโทรทัศน์ไทยทีวีสีช่อง 3 กับละครเรื่องแรก แม่ครัวคนใหม่ และ พฤกษาสวาท จากนั้นไดัรับบทเป็นพระเอกครั้งแรกในละครเรื่อง แม่หัวลำโพง แสดงคู่กับ พัชรินทร์ ศรีวสุภิรมย์ และละครภาคต่อ เทพธิดาปลาร้า คู่กับ ณปภา ตันตระกูล ปัจจุบันเป็นนักแสดงอิสระและทำธุรกิจร้านคุณชายหมูกรอบ
ประวัติ

พศุตม์ บานแย้ม เกิดที่อำเภอบ้านแพ้ว จังหวัดสมุทรสาคร ศึกษาระดับชั้นประกาศนียบัตรวิชาชีพ สาขาช่างยนต์ วิทยาลัยเทคนิคสมุทรสาคร ศึกษาระดับปริญญาตรี ที่คณะนิเทศศาสตร์ สาขาการโฆษณา (วิชาโท การหนังสือพิมพ์และสิ่งพิมพ์) มหาวิทยาลัยสยาม และระดับปริญญาโทที่คณะบัณฑิตวิทยาลัย หลักสูตรบริหารธุรกิจ มหาวิทยาลัยสยาม
เริ่มเข้าวงการจากการประกวด Male Star Challenge 2007 ซึ่งเป็นโครงการที่คัดเลือกนักแสดงหน้าใหม่ของช่อง 3 จนได้เซ็นสัญญากับช่อง 3 กับละครเรื่องแรก แม่ครัวคนใหม่ และ พฤกษาสวาท จากนั้นไดัรับบทเป็นพระเอกครั้งแรกในละครเรื่อง แม่หัวลำโพง แสดงนำร่วมกับ พัชรินทร์ ศรีวสุภิรมย์และละครภาคต่อ เทพธิดาปลาร้า คู่กับ ณปภา  ตันตระกูล ต่อมามีผลงานละครกับทางช่อง 3 เรื่อง บ้านนี้ผี(ไม่)ปอบ, และ บ่วงนฤมิต พศุตม์แสดงละครบู๊หลายเรื่อง อย่างละครบู๊ไซไฟ กุหลาบไฟ รับบทเป็นธีรธร มีเนื้อเรื่องเกี่ยวกับการสืบสวน เป็นละครหลังข่าวภาคค่ำเรื่องแรก ที่รับบทพระเอกเต็มตัว โดยแสดงคู่กับซาร่า เล็กซ์, เรื่อง แนวสุดท้าย ที่มีการต่อสู้แบบไอกิโด, เรื่อง  เขี้ยวราชสีห์ รับบทเป็นแดนไทย ที่สามารถแปลงร่างเป็นราชสีห์ได้ พศุตม์ยังได้แสดงภาพยนตร์เรื่องแรก สายลับเกมส์โปม่อน 008 ภาพยนตร์บู๊แนวตลก
ปี 2561 เปลี่ยนบทบาทมารับบทแนวเพลย์บอย รับบทพระเอกในเรื่อง สะใภ้กาฝาก แสดงคู่กับนนธวรรณ ฌรรวนธร โดยในตอนจบของเรื่องสร้างเรตติ้งได้สูงถึง 5.85
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2550 | แม่ครัวคนใหม่ | อัศวิน (รับเชิญ) |
| 2550 | พฤกษาสวาท | (รับเชิญ) |
| 2551 | แม่หัวลำโพง | สารวัตรกวิน |
| 2551 | ยมโลก โซไซตี้ | ฤทธี |
| 2551 | นางสาวเย็นฤดี | ชัชวาล |
| 2552 | บริษัทบำบัดแค้น | อานนท์ |
| 2552 |  น้ำผึ้งขม | ไก่ |
| 2552 | เทพธิดาปลาร้า | มหัศจรรย์ |
| 2553 | เหนือเมฆ | หมวดคราม |
| 2553 |  สวย เริ่ด เชิด โสด | วีรเทพ |
| 2553 | 7 ประจัญบาน | อัคคี เมฆยันต์ |
| 2554 | เทพธิดาปลาร้า ไห 2 | มหัศจรรย์ |
| 2554 | สุภาพบุรุษสะลึมสะลือ | สิงห์ |
| 2555 | มณีแดนสรวง | ร.ต.อ. สการ |
| 2555 | หงส์สะบัดลาย | ศิวัช |
| 2555 | เหนือเมฆ 2 มือปราบจอมขมังเวทย์ | คราม (รับเชิญ) |
| 2556 | กุหลาบไฟ | ผู้กองธีรธร |
| 2556 | ชาติเจ้าพระยา | ปิง ปกป้อง |
| 2557 | หัวใจใกล้รุ่ง | สิงขร ตังอัครวงศ์ |
| 2558 | บางระจัน | ใจ (อองนาย) |
| 2558 | ชาติเจ้าพระยา ตอน สิงห์สี่แคว | ปิง ปกป้อง |
| 2558 | บ้านนี้ผี(ไม่)ปอบ | พล |
| 2559 | เจ้าบ้าน เจ้าเรือน | สาโรจน์ |
| 2560 | เขี้ยวราชสีห์ | แดนไทย สุริยัน |
| 2561 | สะใภ้กาฝาก | ตรัยคุณ พัฒนศิลป์ (ตรัย) |
| 2562 | บ่วงนฤมิต | ฉายฉาน / ธนกฤต / ธนา |
| พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2560 | เพลิงรักไฟมาร |  | ช่อง 8 | รับเชิญ |
| 2561 | แนวสุดท้าย | แจ๊ค / เลียวเวียนซาน | GMM 25 | ตัวร้าย |
| 2561 | รักฉันสวรรค์จัดให้ | มานพ | ช่อง 8 กด 27 | รับเชิญ |
| 2563 | ทะเลแปร | ชาลี | Amarin TV HD 34 | ตัวร้าย |
| 2563 | เนื้อใน | ราเชน | GMM 25 | ตัวร้าย |
| 2563 | ขุมทรัพย์ลำโขง | สองภพ บุตรดารา | ช่อง 8 กด 27 |  |
| 2564 | ลวงฆ่าล่ารัก | แทนพล | PPTV HD 36 |  |
| 2565 | พิษรักรอยอดีต | เฟย | ช่องวัน 31 | ตัวร้าย |
| 2565 | เมียหลวง | เจนจบ | WeTV ช่อง 8 กด 27 |  |
| 2567 | ทองประกายแสด | โฬม | ช่องวัน 31 |  |
| 2568 | พิศวาสข้ามภพ | ธีรัช / หมื่นคีรี | ช่อง 8 |  |
ผลงาน > ละครชุด

| พ> ศ. | เรื่อง | ตอน | บทบาท |
| --- | --- | --- | --- |
| 2557 |  บันทึกกรรม  | กรรมโกงตาย  | น็อต |
| 2558 |  บันทึกกรรม  | อำพราง | สมหมาย |
| 2558 |  บันทึกกรรม  | เวลาของความรัก | โบ๊ท |
| 2560 | Club Friday the Series 8 รักแท้มีหรือไม่มีจริง | รักแท้หรือแค่รักเก่า | พี่สิงห์ |
| 2561 | Bangkok Ghost Stories | จิตกร | จิตกร (อนันต์) |
| 2561 | Club Friday the Series 10 รักนอกใจ | เขาเธอและอีกคน | เหวิน |
| 2561 | The Mirror กระจกสะท้อนกรรม | เวลาของความรัก | โบ๊ท |
| 2562 | เดอะซีรีส์รักลวงหลอน  | ฆาตกรรมอำพราง | ร.ต.อ.สุเมธ คมสัน (เมธ) |
| 2563 | Club Friday the Series 12 รักซ่อนเร้น | รักที่ไม่มีใครรู้ | กันย์ |
ผลงาน > ละครซิตคอม

| ปี | เรื่อง | บทบาท |
| --- | --- | --- |
| 2560 | เป็นต่อ Uncensored Pool Party พี่ไม่ลืม  | คุณพลอง |
ผลงาน > มิวสิกวิดีโอ

เก็บไว้นานนาน แสดงเป็น "จรูญ แสงอินทร์" คู่กับ ฐิภารินทร์ ยอดธนาสวัสดิ์ ของ หลวงไก่ อาร์ สยาม
ฟอร์มจัด ของ ปาน ธนพร
ผลงาน > ภาพยนตร์

สายลับเกมส์โปมอน 008 รับบทเป็น เกม
สลิธ โปรเจกต์ล่า รับบทเป็น ดร.ชาญ
ผลงาน > พิธีกร

รายการ ไขปริศนาซ่อนเงื่อน ทุกวันพฤหัส - ศุกร์ เวลา 21.00 น. ทางช่อง 9 MCOT HD หมายเลข 30 เริ่มตอนแรก วันศุกร์ที่ 1 มีนาคม 2562
รายการ คนอวดผี  ทางเวิร์คพอยท์ (พิธีกรรับเชิญ)
รางวัล

รางวัลดาวเมขลา ครั้งที่ 2 สาขาดาราศิลปินนำชายดีเด่นยอดเยี่ยม
รางวัลโทรทัศน์ทองคำ ครั้งที่ 30 สาขานักแสดงสนับสนุนชายดีเด่น จากละครเรื่อง บางระจัน (2559)
เข้าชิงรางวัลนาฏราช ครั้งที่ 7 สาขานักแสดงสมทบชายยอดเยี่ยม จากละครเรื่อง บางระจัน (2559)
แหล่งข้อมูลอื่น

พศุตม์ บานแย้ม ที่อินสตาแกรม
| ด ค กรางวัลโทรทัศน์ทองคำ สาขานักแสดงสมทบชายดีเด่น |
| --- | --- |
2529–2540:  ดิลก ทองวัฒนา (2529)  กำธร สุวรรณปิยะศิริ (2530)  ส. อาสนจินดา (2531)  สอาด เปี่ยมพงษ์สานต์ (2532)  รอน บรรจงสร้าง (2533)  ปัญญา นิรันดร์กุล (2534)  บำเรอ ผ่องอินทรีย์ (2535)  บดินทร์ ดุ๊ก (2536)  พงษ์พัฒน์ วชิรบรรจง (2537)  สันติสุข พรหมศิริ (2538)  คาเมล ซาลวาลา (2539)  ฉัตรชัย เปล่งพานิช (2540) 
2541–2551:  วรวุฒิ นิยมทรัพย์ (2541)  จักรกฤษณ์ คชรัตน์ (2542)  พนมกร ตังทัตสวัสดิ์ (2543)  โอลิเวอร์ พูพาร์ท (2544)  ยุทธพิชัย ชาญเลขา (2545)  ดิลก ทองวัฒนา (2546)  สุประวัติ ปัทมสูต (2547)  รอน บรรจงสร้าง (2548)  หลุยส์ สก๊อต (2549)  พิเชษฐ์ไชย ผลดี (2550) 
2552–2562:  ดิลก ทองวัฒนา (2551)  พงษ์พัฒน์ วชิรบรรจง (2552)  อรรคพันธ์ นะมาตร์ (2553)  หลุยส์ สก๊อต (2554)  รวิชญ์ เทิดวงส์ (2555)  อเล็กซานเดอร์ เรนเดลล์ (2556)  วรวุฒิ นิยมทรัพย์ (2557)  พศุตม์ บานแย้ม (2558)  วินัย ไกรบุตร (2559)  หลุยส์ สก๊อต (2560)  หลุยส์ สก๊อต (2561)  รอง เค้ามูลคดี (2562) 
2563–2573:  พศุตม์ บานแย้ม (2563)  ชาคริต แย้มนาม (2564)  ชัยพล จูเลียน พูพาร์ต (2565)  ณัฏฐ์ เทพหัสดิน ณ อยุธยา (2566)
อำเภอโอโนะ (จังหวัดกิฟุ)

ที่ตั้งของอำเภอโอโนะ (เน้นสีเหลือง) ในจังหวัดกิฟุ
อำเภอโอโนะ (ญี่ปุ่น: 大野郡; โรมาจิ: Ōno-gun) เป็นอำเภอที่ตั้งอยู่ทางตอนเหนือของจังหวัดกิฟุ ประเทศญี่ปุ่น
อำเภอโอโนะตั้งอยู่บนพื้นที่ภูเขาใกล้กับศูนย์กลางทางภูมิศาสตร์ของประเทศญี่ปุ่น ก่อนวันที่ 1 กุมภาพันธ์ ค.ศ. 2005 อำเภอโอโนะประกอบด้วยเทศบาลขนาดเล็ก 7 แห่ง แต่ในวันนั้นเทศบาลทั้ง 6 แห่งได้ถูกยุบรวมเข้ากับนครทากายามะที่ขยายอาณาเขตใหญ่ขึ้น ปัจจุบันอำเภอโอโนะมีเพียงหมู่บ้านเดียวเท่านั้นคือ หมู่บ้านชิรากาวะ ซึ่งปฏิเสธที่จะรวมเข้ากับเทศบาลอื่น
ณ วันที่ 1 พฤศจิกายน ค.ศ. 2024 หากนับเฉพาะหมู่บ้านชิรากาวะ อำเภอโอโนะจะมีจำนวนประชากรประมาณ 1,409 คน มีความหนาแน่นของประชากร 3.95 คนต่อตารางกิโลเมตร มีขนาดพื้นที่ทั้งหมด 356.64 ตารางกิโลเมตร
เทศบาล

อำเภอโอโนะเหลือหมู่บ้านเพียงแห่งเดียว
หมู่บ้านชิรากาวะ
เส้นเวลา

1 เมษายน ค.ศ. 1950 - อำเภอโอโนะได้รับโอนหมู่บ้านอาซาฮิและหมู่บ้านทากาเนะจากอำเภอมาชิตะที่ถูกยุบไป
1 กุมภาพันธ์ ค.ศ. 2005 - เมืองคูงูโนะ หมู่บ้านอาซาฮิ หมู่บ้านคิโยมิ หมู่บ้านมิยะ หมู่บ้านนีวกาวะ หมู่บ้านโชกาวะ และหมู่บ้านทากาเนะ ยุบรวมเข้ากับนครทากายามะที่ขยายอาณาเขตใหญ่ขึ้น
เรื่องวุ่นวุ่นของวัยรุ่นมีฝัน

| เรื่องวุ่นวุ่นของวัยรุ่นมีฝัน |
| --- | --- |
ประเภท: ดราม่า-โรแมนติก-คอมเมดี้
สร้างโดย: บริษัท สตาร์ เอ็นเตอร์เทนเม้นท์ จำกัด
เขียนโดย: บทประพันธ์: กิง ก่อง แก้ว & ดาวตกหลังบ้าน บทโทรทัศน์: กิง ก่อง แก้ว & ดาวตกหลังบ้าน
กำกับโดย: สุวพัชร สันสนียชีวิน
แสดงนำ: ภูริกูลกฤษฎ์ ชูศักดิ์สกุลวิบูล สโรชิน แมคอินไตย์
ดนตรีแก่นเรื่องเปิด: แอบรักเธออยู่ตรงนี้ - ภูริกูลกฤษฎ์ ชูศักดิ์สกุลวิบูล
ดนตรีแก่นเรื่องปิด: - พ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 12 ตอน
การผลิต
ความยาวตอน: 60 นาที / ตอน
ออกอากาศ
เครือข่าย: สถานีวิทยุโทรทัศน์กองทัพบก
ออกอากาศ: 30 พฤษภาคม พ.ศ. 2560 – 22 สิงหาคม พ.ศ. 2560
ดรีมทีม เดอะซีรี่ส์ เป็นละครโทรทัศน์, ซีรีส์ แนวดราม่า-โรแมนติก-คอมเมดี้ บทประพันธ์ของ กิง ก่อง แก้ว & ดาวตกหลังบ้าน บทโทรทัศน์ กิง ก่อง แก้ว & ดาวตกหลังบ้าน กำกับการแสดงโดย สุวพัชร สันสนียชีวิน ผลิตโดย บริษัท สตาร์ เอ็นเตอร์เทนเม้นท์ จำกัด ออกอากาศทุกวันอังคาร เวลา 20.20 - 21.20 น. ทาง สถานีวิทยุโทรทัศน์กองทัพบกช่อง 5 นำแสดงโดย ภูริกูลกฤษฎ์ ชูศักดิ์สกุลวิบูล, สโรชิน แมคอินไตย์ และนักแสดงชั้นนำอีกมากมาย เริ่มตอนแรกวันที่ 30 พฤษภาคม พ.ศ. 2560–22 สิงหาคม พ.ศ. 2560
รายชื่อนักแสดงและการสร้าง

| ปี | พ> ศ. 2560 |
| --- | --- |
สถานีออกอากาศ: ช่อง 5
ผู้สร้าง: บริษัท สตาร์ เอ็นเตอร์เทนเม้นท์ จำกัด
ผู้กำกับการแสดง: สุวพัชร สันสนียชีวิน
บทโทรทัศน์: กิง ก่อง แก้ว & ดาวตกหลังบ้าน
วันเวลาออกอากาศ: วันอังคาร เวลา 20.20 - 21.20 น.
นักแสดงหลัก
ชินซอง: ภูริกูลกฤษฎ์ ชูศักดิ์สกุลวิบูล
ชาช่า: สโรชิน แมคอินไตย์
นักแสดงรอง
กวิน: โอฬาร ศรีกัณฑิมารักษ์
คิม: กัณฐ์เอนก นัยนาประเสริฐ
เควิน: กรกวี นุ่มน้อย
ครูสามารถ: คัมภีร์ นุ่มน้อย
วิน: นพณัฐ กันทะชัย
มิเชลล์: จุติพร กลัดทิม
นาตาลี: วนัสธนัน อักษรสิงห์ชัย
สก๊อต: สก๊อต โกมลวณิช
จีจี้: อโณณา ดีเป็นแก้ว
โรส: วิมม์วิภา เตียวิรัตน์
ชาร์ตี้: ชลกานต์ มีทรัพย์
ฟีฟ่า: แดนนี่ ลูเซียโน่
ไวท์: ณนนท์ เรืองเดช
ตุ้ยนุ้ย: ธเนศ สนั่นวัฒนานนท์
คม: ธีธัช จรรยาศิริกุล
เอ็ม: 
จัมโบ้: พีรวิชญ์ อรรถชิตสถาพร
เจซี: สฤษดิ์คุณ จารุมณี
บอล: หัสวีร์ ภัคพงษ์ไพศาล
นีน่า: นิชนารถ พรหมมาตร
เมย์: นนทินี พรหมมาตร
วินดี้: แท็ง ฟอง เหว็น
ครูทิม: กฤชภัทร วรอรรคธรรม
ครูฟ้า: มนต์ณัฐ วงศ์ตั้งเจริญ
ครูดาว: ปภัสวรรณ พวงจันทร์
เจ้าสัว: วิรัตน์ ธราธิคุณเดช
ผู้อำนวยการ: อรวรรณ นัยนาประเสริฐ
เพลงประกอบละคร

เพลง DREAM TEAM (เพลงเปิด) - ขับร้องโดย สโรชิน แมคอินไตย / จุติพร กลัดทิม / กรกวี นุ่มน้อย / คัมภีร์ นุ่มน้อย / นพณัฐ กันทะชัย / โอฬาร ศรีกัณฑิมารักษ์
เพลง แอบรักเธออยู่ตรงนี้ (เพลงปิด) - ขับร้องโดย ภูริกูลกฤษฎ์ ชูศักดิ์สกุลวิบูล
แหล่งข้อมูลอื่น

ละคร เรื่องวุ่นๆ ของวัยรุ่นมีฝัน : Dream Team The Series : siamzone.com
Dream Team The series เรื่องวุ่นวุ่นของวัยรุ่นมีฝัน : th-th.facebook.com
#เรื่องวุ่นๆของวัยรุ่นมีฝัน : twitter.com
ลำดับรายการโทรทัศน์

| สถานีวิทยุโทรทัศน์กองทัพบกช่อง 5: ละครวันวันอังคาร เวลา 20> 20 - 21.20 น. |
| --- | --- | --- |
| ก่อนหน้า | เรื่องวุ่นวุ่นของวัยรุ่นมีฝัน | ถัดไป |
| เรื่องเล่า เมื่อเข้าเกณฑ์ | เรื่องวุ่นวุ่นของวัยรุ่นมีฝัน | เรื่องเล่า เมื่อเข้าเกณฑ์ Rerun |
ราวแนนาคอโรชแก็ม

| ราวแนนาคอโรชแก็ม |
| --- | --- |
ราวแนนาคอโรชแก็มที่ตั้งในสโลวีเนีย
พิกัด: 46°32′37.45″N 14°57′51.24″E﻿ / ﻿46.5437361°N 14.9642333°E﻿ / 46.5437361; 14.9642333
ประเทศ:  สโลวีเนีย
ภูมิภาค: คารินเทีย
เทศบาล: ราวแนนาคอโรชแก็ม
พื้นที่
 • พื้นดิน: 2.1 ตร.กม. (0.8 ตร.ไมล์)
ความสูง: 410 เมตร (1,350 ฟุต)
ประชากร (2012)
 • ทั้งหมด: 6,897 คน
 • ความหนาแน่น: 3,355 คน/ตร.กม. (8,690 คน/ตร.ไมล์)

ราวแนนาคอโรชแก็ม (สโลวีเนีย: Ravne na Koroškem; เยอรมัน: Gutenstein in Kärnten) เป็นเมืองทางตอนเหนือของประเทศสโลวีเนียใกล้กับชายแดนประเทศออสเตรีย เมืองนี้มีเนื้อที่ 2.1 ตร.กม. และมีประชากรทั้งหมด 6,897 คน
แหล่งข้อมูลอื่น

Ravne na Koroškem municipal website เก็บถาวร 2021-02-21 ที่ เวย์แบ็กแมชชีน
Ravne na Koroškem on Geopedia เก็บถาวร 2016-03-04 ที่ เวย์แบ็กแมชชีน
ไข่ (อาหาร)

ทางซ้ายคือไข่ไก่ ซึ่งโดยทั่วไปได้ใช้ในการกินมากที่สุดโดยมนุษย์ และทางขวาคือไข่นกกระทาสองฟอง ที่สุนัขจิ้งจอกมักนำมากินเป็นอาหาร
สัตว์ตัวเมียหลายสปีชีส์วางไข่ รวมทั้งนก สัตว์เลื้อยคลาน สัตว์สะเทินน้ำสะเทินบก และปลา และอาจเป็นอาหารที่มนุษย์ชอบรับประทานมานับสหัสวรรษ ไข่นกและสัตว์เลื้อยคลานประกอบด้วยเปลือกไข่ที่ทำหน้าที่ปกป้องอันตรายต่อไข่, ไข่ขาวและไข่แดง รวมกันอยู่ภายในเยื่อบาง ๆ หลายชั้น ไข่สัตว์ที่นิยมรับประทานกันมีไก่ เป็ด นกกระทา ปลาและคาเวียร์ แต่มนุษย์นิยมรับประทานไข่ไก่มากที่สุด และทิ้งช่วงห่างไข่สัตว์อื่นอยู่มาก
ไข่แดงและไข่ทั้งฟองมีปริมาณโปรตีนและโคลีนอยู่มาก และพบใช้บ่อยในการครัว เนื่องจากโปรตีนที่มีอยู่ กระทรวงการเกษตรสหรัฐอเมริกาจึงจัดประเภทไข่ว่าเป็น เนื้อสัตว์ ในพีระมิดอาหาร อย่างไรก็ดี แม้ไข่จะมีคุณค่าทางโภชนาการ แต่ก็มีแนวโน้มก่อปัญหาสุขภาพบางอย่างเกิดขึ้นจากคุณภาพ การเก็บ และการเกิดการแพ้ในผู้ที่มีอาการแพ้
ความหลากหลาย

ไข่นกเป็นอาหารธรรมดาทั่วไปและเป็นหนึ่งในส่วนประกอบ
มากประโยชน์ที่สุดที่ใช้ในการปรุงอาหาร ไข่สำคัญในอุตสาหกรรมอาหารสมัยใหม่หลายสาขา ไข่นกที่ใช้กันมากที่สุดมาจากไก่ เป็ดและห่าน และไข่ที่เล็กกว่า เช่น ไข่นกกระทา ใช้บ้างเป็นบางครั้ง เช่นเดียวกับไข่นกที่ใหญ่ที่สุด ไข่นกกระจอกเทศ ไข่นกนางนวลถือว่าเป็นอาหารราคาแพงในอังกฤษ เช่นเดียวกับบางประเทศสแกนดิเนเวีย โดยเฉพาะอย่างยิ่งในนอร์เวย์ ในบางประเทศแอฟริกา ไข่ไก่ต๊อก (guineafowl) พบเห็นทั่วไปในตลาด โดยเฉพาะอย่างยิ่งในฤดูใบไม้ผลิ ไข่ไก่ฟ้า (pheasant) และอีมูรับประทานได้อย่างดี แต่หาได้ไม่กว้างขวางนัก บางครั้งไข่ได้มาจากชาวนา พ่อค้าสัตว์ปีกหรือห้างสรรพสินค้าหรูหรา ไข่นกป่าส่วนใหญ่ได้รับการคุ้มครองตามกฎหมายในหลายประเทศ ซึ่งห้ามการเก็บหรือขาย หรืออนุญาตให้กระทำได้เฉพาะบางช่วงเวลาของปี
คุณค่าทางโภชนาการ

ไข่ไก่ให้กรดอะมิโนจำเป็นทุกชนิด ตลอดจนวิตามินและเกลือแร่อีกหลายชนิด รวมทั้งเรตินอล (วิตามินเอ), ไรโบฟลาวิน (วิตามินบี2), กรดโฟลิก (วิตามินบี9), วิตามินบี6, วิตามินบี12, โคลีน, เหล็ก, แคลเซียม, ฟอสฟอรัสและโพแทสเซียม
วิตามินเอ ดีและอีทั้งหมดในไข่อยู่ในไข่แดง ไข่เป็นหนึ่งในอาหารไม่กี่ชนิดในธรรมชาติที่มีวิตามินดี ไข่แดงขนาดใหญ่ให้พลังงานประมาณ 60 แคลอรี (250 กิโลจูล) ไข่ขาวให้พลังงานประมาณ 15 แคลอรี (60 กิโลจูล) ไข่แดงขนาดใหญ่มีปริมาณคอเลสเตอรอลที่แนะนำให้รับประทานต่อวันมากกว่าสองในสามที่ 300 มิลลิกรัม แม้การศึกษาหนึ่งจะชี้ว่าร่างกายมนุษย์ไม่อาจดูดซับคอเลสเตอรอลจากไข่ได้มากนัก ไข่แดงมีน้ำหนักคิดเป็น 33% ของน้ำหนักของเหลวของไข่ ไขมันทั้งหมดอยู่ในไข่แดง น้อยกว่าครึ่งหนึ่งของโปรตีนเล็กน้อย และสารอาหารอื่นส่วนใหญ่ ไข่แดงยังมีโคลีนทั้งหมด และไข่แดงหนึ่งฟองมีปริมาณเกือบครึ่งหนึ่งของปริมาณที่แนะนำต่อวัน โคลีนเป็นสารอาหารสำคัญต่อพัฒนาการของสมอง และกล่าวกันว่าสำคัญต่อสตรีมีครรภ์และสตรีให้นมบุตรเพื่อประกันพัฒนาการทางสมองของทารก
ปัญหาสุขภาพ > คอเลสเตอรอลและไขมัน

แคลอรีเกินครึ่งหนึ่งของไข่มาจากไขมันที่อยู่ในไข่แดง ไข่ไก่ขนาดใหญ่ (50 กรัม) มีไขมันอยู่ประมาณ 5 กรัม ผู้ที่รับประทานอาหารคอเลสเตอรอลต่ำอาจต้องลดการบริโภคไข่ อย่างไรก็ดี มีไขมันในไข่เพียง 27% เท่านั้นที่เป็นไขมันอิ่มตัว ได้แก่ กรดปาล์มิติก กรดสเตียริก และกรดไมริสติก ซึ่งมีแอลดีแอลคอเลสเตอรอล ไข่ขาวส่วนใหญ่เป็นน้ำ (87%) และโปรตีน (13%) ไม่มีคอเลสเตอรอล และมีไขมันน้อยมากถึงไม่มีเลย
มีการถกเถียงว่าไข่แดงทำให้เกิดปัญหาสุขภาพหรือไม่ บางวิจัยเสนอว่า ไข่เพิ่มสัดส่วนของคอเลสเตอรอลรวมต่อเอชดีแอลคอเลสเตอรอล ดังนั้นจึงมีผลร้ายต่อภาวะคอเลสเตอรอลของร่างกาย ขณะที่การศึกษาอื่นแสดงว่าการบริโภคไข่ปานกลาง คือ หนึ่งฟองต่อวัน ไม่ปรากฏว่าเพิ่มความเสี่ยงต่อโรคหัวใจในผู้มีสุขภาพดี การศึกษาในผู้ใหญ่เกือบ 10,000 คนใน พ.ศ. 2550 แสดงให้เห็นว่าไม่มีความเชื่อมโยงระหว่างการบริโภคไข่ปานกลาง (หกฟองต่อสัปดาห์) กับโรคหัวใจและหลอดเลือดหรือโรคหลอดเลือดสมอง ยกเว้นในประชากรผู้ป่วยโรคเบาหวานที่มีความเสี่ยงต่อโรคเส้นเลือดหัวใจตีบ อีกการศึกษาหนึ่งสนับสนุนแนวคิดว่าการบริโภคไข่ปริมาณมากเพิ่มความเสี่ยงต่อโรคหัวใจและหลอดเลือดในผู้ป่วยโรคเบาหวาน
ปัญหาสุขภาพ > การแพ้

ไข่เป็นอาหารที่พบการแพ้บ่อยที่สุดอย่างหนึ่งในทารก หากไม่ได้สัมผัสไข่มาก ๆ ทารกมักหายจากอาการแพ้ไข่ได้เมื่อโตขึ้น ส่วนใหญ่พบเป็นการแพ้ไข่ขาวมากกว่าไข่แดง
นอกจากการแพ้แล้ว บางคนอาจมีอาการผิดปกติเมื่อกินไข่ขาว แต่ไม่ได้เป็นผลจากปฏิกิริยาภูมิแพ้ก็ได้
แหล่งข้อมูลอื่น

British Egg Industry and the Lion Mark
Fact Sheet on FDA's Proposed Regulation: Prevention of Salmonella Enteritidis in Shell Eggs During Production
Egg Information U.S. Food and Drug Administration (2011)
Egg Basics for the Consumer: Packaging, Storage, and Nutritional Information, University of California Agriculture and Natural Resources, 2007, คลังข้อมูลเก่าเก็บจากแหล่งเดิมเมื่อ 25 พฤษภาคม 2014, สืบค้นเมื่อ 23 พฤษภาคม 2014
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  โปแลนด์
เลือด

เลือดไหลจากบาดแผล
เลือด เป็นของเหลวชนิดหนึ่งในร่างกาย ประกอบด้วย น้ำเลือด เกล็ดเลือด เซลล์เม็ดเลือดแดง เซลล์เม็ดเลือดขาว  ร่างกายเรามีเลือดอยู่ประมาณ 5 ลิตรหรือคิดเทียบกับน้ำหนักตัวเท่ากับร้อยละ 7-8 ของน้ำหนักตัว
ส่วนประกอบของเลือด

เมื่อนำเลือดไปปั่นเหวี่ยงเพื่อทำการแยกชั้น จะพบส่วนประกอบของเลือดต่าง ๆ ดังนี้
ส่วนประกอบของเลือด > น้ำเลือด (พลาสมา)

น้ำเลือดหรือพลาสมา เป็นส่วนประกอบส่วนใหญ่มีอยู่ร้อยละ 55 ของเลือดทั้งหมดมีสภาวะเป็นเบส ค่าพีเอช 7.4 ประกอบด้วย น้ำ  91% สารอื่น ๆ เช่น โปรตีน 7% วิตามิน เกลือแร่ เอ็นไซม์ ฮอร์โมน ก๊าซ 2% (ทำหน้าที่ลำเลียงเอมไซม์ ฮอร์โมน แก๊ส แร่ธาตุ วิตามิน และสารอาหารประเภทต่าง ๆ ที่ผ่านการย่อยมาแล้วไปให้เซลล์และรับของเสียจากเซลล์ส่งไปกำจัดออกนอกร่างกาย)
ส่วนประกอบของเลือด > เม็ดเลือด

เม็ดเลือดแดง (มีอายุ 110-120 วัน) ถูกสร้างมาจากไขกระดูก ตับ ม้าม
เม็ดเลือดขาว (มีอายุ 7-14 วัน) โตกว่าเม็ดเลือดแดง มีหน้าที่ทำลายเชื้อโรค เม็ดเลือดขาวโดนทำลายโดย เชื้อโรค 80% ไขกระดูก และ ม้าม ร่างกายคนมีเม็ดเลือดขาว 5,000-10,000 เซลล์/เลือด 1 มิลลิลิตร แบ่งเป็น 2 ชนิด ได้แก่
ฟาโกไซต์ (phagocyte)
ลิมโฟไซต์ (lymphocyte)
ส่วนประกอบของเลือด > เกล็ดเลือด

เกล็ดเลือดไม่ใช่เซลล์ แต่เป็นชิ้นส่วนของเซลล์ รูปร่างไม่แน่นอน มีขนาดเล็ก ไม่มีนิวเคลียส มีอายุประมาณ 3-4 วัน ถูกสร้างมาจากไขกระดูก มีปริมาณประมาณ 150,000-300,000 ชิ้น/เลือด 1 ลูกบาศก์เซนติเมตร นอกจากนี้เกล็ดเลือดจะหลั่งสารเคมี (ไฟบริน) ช่วยให้เลือดแข็งตัวเมื่อเกิดแผล
ชนิดและสีของเลือดที่พบในสิ่งมีชีวิต

เลือดสีแดงเกิดจากเลือดกระทำปฏิกิริยากับธาตุเหล็ก
เลือดสีเขียวเกิดจากเลือดกระทำปฏิกิริยากับกำมะถัน
เลือดสีน้ำเงินเกิดจากเลือดกระทำปฏิกิริยากับทองแดง
รัฐเจ้าของท่าเรือ

ผู้ลงนามใน MOU ปารีส (สีน้ำเงิน) MOU โตเกียว (สีแดง) MOU มหาสมุทรอินเดีย (สีเขียว) MOU เมดิเตอร์เรเนียน (สีเขียวเข้ม) ความตกลงวินาเดลมาร์ (สีเหลือง) MOU แคริบเบียน (สีเขียวมะกอก) MOU อาบูจา (สีแดงเข้ม) MOU ทะเลดำ (สีฟ้าอมเขียว) และ MOU ริยาด (สีน้ำเงินเข้ม)
รัฐเจ้าของท่าเรือ หรือ รัฐเจ้าของเมืองท่า (อังกฤษ: port state control: PSC) เป็นระบบการตรวจสอบสำหรับประเทศต่าง ๆ เพื่อตรวจสอบเรือที่จดทะเบียนต่างประเทศในท่าเรืออื่นที่ไม่ใช่รัฐเจ้าของธง และดำเนินการกับเรือที่ไม่ปฏิบัติตาม เจ้าหน้าที่ตรวจสอบในเมืองท่า เรียกว่า เจ้าหน้าที่ตรวจควบคุมเรือในเมืองท่า (port state control officer: PSCO) และต้องตรวจสอบการปฏิบัติตามข้อกำหนดของอนุสัญญาต่างประเทศ เช่น SOLAS, MARPOL, STCW และ MLC การตรวจสอบอาจรวมถึงการตรวจสอบว่าเรือมีลูกเรือและดำเนินการตามกฎหมายระหว่างประเทศที่บังคับใช้ และการตรวจสอบความสามารถของนายเรือและนายประจำเรือ ตลอดจนสภาพและอุปกรณ์ของเรือ